# Valamo ja munkkiystävämme

MikroPC BBS ja Metropoli BBS järjestivät yhteisen retken Valamoon 4.-5. lokakuuta 1997. Tässä hieman reissun kuva-antia:

Matka sujui mukavasti, tosin yllättävän hiljaa bussissa oltiin. Sitten huomattiin, että ruokailu Valamossa olisi vasta 17.30, joten täytyihän hätäisimmille ruokatauko järjestää.

- Taukopaikka

  Valamoon saavuttuamme pääsimmekin heti tutustumaan paikkoihin oppainamme BBS:stä tutut veljet Viktor ja Romanos. Samalla saimme kuulla millaista on munkin arki ja miten luostariyhteisö toimii. Uuden munkiksi aikovan pitäisi kuulemma olla 25-35 vuotias, kielitaitoinen, osata laulaa ja jaksaa kuoria perunoita ensimmäiset pari kolme kuukautta. :)

- Vanha puukirkko
- Sama sisältä
- Veli Romanos kertomassa, että luostari ei ole pakopaikka, johon tullaan, kun kaikki menee pieleen.

  Nykyisin jumalanpalvelukset pidetään pääosin uudemmassa kivikirkossa, jonne siirryimme seuraavaksi.

- Kirkko ulkoa
- ...ja sisältä.
- Osa ikonostaasia ja alttari.

  Luostari saa käytännössä koko elantonsa matkailusta, joka onkin kuulemma varsin iso bisnes. Seuraavassa kuvassa oikealla vastaanotto ja kauppa, vasemmalla ravintola.

- Pihanäkymä
- Matkalaisia ravintolan edessä, vasemmalta lukien Lasse Reinikainen, Ari Järmälä, Kauko Laine, Kim Enkovaara ja Johan Ronkainen.

  Äskeisen jälkeen Kauko hihkaisi "Anna se lelu tänne", joten pääsin itsekin kuvaan.

- Minä.

  Tutustumiskierroksen jälkeen ruokailtiin, sitten oli mahdollisuus käydä katsomassa jumalanpalvelusta, joita on joka päivä kaksi. Palvelukset kestävät kaksi tuntia, mutta lyhyemmäksikin aikaa voi mennä käymään ja lähteä sitten pois. Lähes kaikki käyttivätkin tilaisuuden hyväkseen, jonka jälkeen suunnistettiin saunaan.

  Saunassa järjestettiin Metropoli-miiteissä jo tavaksi muodostunut parturipalvelu.

- Upa (Panu Arponen) kumartaa.

  Saunasta siirryttiin punaisen vierasmajan kokoustiloihin viettämään loppuiltaa munkkiystäviemme kanssa. Juhlat jatkuivatkin pitkälti yli puolenyön, vaikka tavanomaisen aikataulun mukaan hiljaisuus olisi tullut klo 21.00.

- Kari Tyllilä ojentamassa tuliaisia - munkkilikööriä. Munkeista vasemmalla veli Viktor ja oikealla veli Romanos.
- Illanviettoa.

  Aika kului nopeasti, ja seuraavana aamuna tulikin jo lähdön hetki eteen.

- Ryhmäkuva.
- Munkit olivat varsin kookkaita, tässä Tuukka Tyllilä mittatikkuna.

  Copyright Arto Teräs 1997.